ขอบเขตของงาน (TOR) งานวางท่อขยายเขตจ่ายน้ำบริเวณ หมู่ที่ 8 และ 10 ตำบลลาดใหญ่

อำเภอเมือง จังหวัดสมุทรสงคราม สำนักงานประปาสมุทรสงคราม

 1.หลักการและเหตุผล

ด้วยสำนักงานประปาสมุทรสงครามได้รับจัดสรรงบประมาณวางท่อขยายเขตจ่ายน้ำ บริเวณหมู่ที่ 8 และ 10 ตำบลลาดใหญ่ อำเภอเมือง จังหวัดสมุทรสงคราม จึงมีความประสงค์จะประมูลจ้างเหมางานนี้ด้วยระบบอิเล็กทรอนิกส์

(e-Auction)

2.ขอบเขตของงาน (Terms of Reference : TOR)

- จัดหา และติดตั้งท่อและอุปกรณ์ต่างๆ ประสานท่อเดิมกับท่อที่วางใหม่ ตามแบบแปลนเลขที่

 สส.51-007/1-5 โดยกำหนดวางท่อ HDPE 80 PN.10 ขนาด ∅ 225 มม. ความยาวประมาณ 30 เมตร ,ท่อ HDPE 80 PN.10 ขนาด ∅ 160 มม. ความยาวประมาณ 80 เมตร , ท่อ HDPE 80 PN.10 ขนาด ∅ 110 มม. ความยาวประมาณ 60 เมตร, ท่อ HDPE 80 PN.6.3 ขนาด ∅ 225 มม. ความยาวประมาณ 1,810 เมตร, ท่อ HDPE 80 PN.6.3 ขนาด ∅ 110 มม. ความยาวประมาณ 1,890 เมตร,ท่อ S ∅ 200 มม. (บนดินและใต้ดิน) ความยาวประมาณ 20 เมตร , ท่อ S ∅ 150 มม. (บนดินและใต้ดิน) ความยาวประมาณ 80 เมตร ,ท่อ G/S ∅ 4 นิ้ว ความยาวประมาณ 60 เมตร ,ท่อ PVC ชั้น 8.5 ขนาด ∅ 200 มม. ความยาวประมาณ 2,540 เมตร ,ท่อ PVC ชั้น 8.5 ขนาด ∅ 150 มม. ความยาวประมาณ 2,210 เมตร ,ท่อ PVC ชั้น 8.5 ขนาด ∅ 100 มม. ความยาวประมาณ 4,880 เมตร และท่อ PB ขนาด ∅ 50 มม. SD 13.5 ความยาวประมาณ 510 เมตร

3.ผู้มีสิทธิเสนอราคาจะต้องมีคุณสมบัติ ดังต่อไปนี้

 3.1 เป็นผู้มีอาชีพรับจ้างงานที่ประมูลด้วยระบบอิเล็กทรอนิกส์ดังกล่าว

 3.2 ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

 3.3 ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 3.4 ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอให้แก่ ปปข.3 และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้

 3.5 เป็นผู้รับจ้างที่ กปภ. ขึ้นทะเบียนผู้มีคุณสมบัติเบื้องต้นไว้ชั้นที่ 1 - 5 หรือมีผลงานก่อสร้างประเภทเดียวกันกับงานที่ประกวดราคาจ้างในวงเงินไม่น้อยกว่า 3,852,000.- บาท (ไม่น้อยกว่าร้อยละ 40 ของราคากลางของโครงการ) ผลงานดังกล่าวต้องเป็นผลงานสัญญาเดียว และแล้วเสร็จตามสัญญา โดยนับผลงาน 5 ปี และต้องเป็นคู่สัญญาโดยตรงกับส่วนราชการหรือหน่วยงานของรัฐ

 4. ระยะเวลาก่อสร้าง 150 วัน (หนึ่งร้อยห้าสิบวัน) จ้างแบบราคาเหมารวมและจ่ายเงินตามการแบ่งงวดงาน โดยแบ่งออกเป็น 3 งวด

 5. ราคากลางของงานก่อสร้างในการประมูลครั้งนี้ เป็นเงินประมาณ 9,630,000.- บาท (เงินเก้าล้านหกแสนสามหมื่นบาทถ้วน) รวมภาษีมูลค่าเพิ่ม